ÄÄNEKOSKEN KIHLAKUNNANVIRASTO		Päivämäärä	
Syyttäjäosasto
Ma.  joht. kihlakunnansyyttäjä Heikki Savilampi		p.K.vvvv		
Torikatu 4,  PL 8, 44101 Äänekoski
puh. (014) 51 91 210  ja faksi (014) 51 91 253
OIKEUSMINISTERIÖ
Kriminaalipoliittinen osasto

viite	LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN VÄLIMIETINNÄSTÄ (Lausuntoja ja selvityksiä 2005:2) 
asia	Lausuntopyyntö
Äänekosken   syyttäjäosasto esittää kunnioittaen  lausuntonaan syyttäjälaitoksen rakenne- ja resurssityöryhmän välimietinnöstä seuraavaa:
Työryhmä on välimietinnössään laajasti ja yksityiskohtaisesti  perustellut nykyisen organisaatiorakenteen kehittämisen tarvetta ja päätynyt esittämään kahta selkeästi muita parempaa mallia paikallisen syyttäjätoimen kehittämiseksi.
Kummassakin organisaatiomallissa sekä 18 että 31 syyttäjäviraston mallissa Äänekoske0lle jäisi oma paikallistoimisto syyttäjineen suunnitellulla tavalla eikä Äänekosken kannalta olisi oleellista, kummalla tavalla rakennemuutos sinänsä toteutettaisiin.
Ääneko0sken syyttäjäyksikön toimialue käsittää Äänekosken ja Saarijärven kihlakunnat eli koko pohjoisen Keski-Suomen. Äänekosken kolme syyttäjää ja kaksi toimistosihteeriä muodostavat toimivat yksikön, joka selviytyy tehtävistään, vaikka tilastollisesti Äänekosken syyttäjäyksikön ratkaistavaksi lienee tullut keskimääräistä enemmän juttuja. Tehtävistä on kyetty tähänkin asti selviytymään kohtuullisen hyvin ja  Äänekosken syyttäjäyksikkö on ollut se, joka on antanut apua muille.
Suunnitellut muutokset eivät saa tätä tilannetta muutta0a huonompaan suuntaan. Äänekoskella tulee säilyttää vähintään kolmen syyttäjän ja kahden toimistosihteerin syyttäjäyksikkö. Käytännössä paikallistasolle tulisi jäämän vastuu juttujen hoidosta, paikallistoimiston johtamisesta, toiminnan kehittämisestä, henkilöresurssien riittävyydestä ja henkilökunna0n hyvinvoinnista ym. Tämän vastuu edellyttämää valtaa tulisi tarpeellisessa määrin jättää paikallistasolle, jota edustaisi yksikön päällikkö. 
Esitetyllä syyttäjälaitoksen rakennemuutoksella tavoiteltaneen ennenkaikkea tehokkuutta syyttäjälaitoksen toimintaan ja  hallinnon säästöjä. Työryhmän resursseja ja henkilöra0kennetta koskeva selvitys ei ole vielä valmistunut. Syyttäjälaitoksen  palkkausjärjestelmää ollaan lisäksi uudistamassa. Kummatkin liittyvät saumattomasti esitettyyn rakennemuutokseen. Sen vuoksi on enneaikaista perusteellisemmin ottaa kantaa ennenkuin tiedetään  työryhmän kannanotot resursseista ja henkilörakenteista sekä siitä, missä muodossa uusi palkkausjärjestelmä  toteutuu.
Toisaalta syyttäosasto osana kihlakuntaa on toiminut ainakin Äänekoskella hyvin. Kihlakuntajärjestelmän toimivuus on laajemman selvityksen kohteena. Syyttäjälaitosta osana kihlakuntajärjestelmää ei tässä vaiheessa kannattane lähteä yksipuolisesti muuttamaan. 
Heikki Savilampi
Ma. johtava kihlakunnansyyttäjä
l